אנדרו ריי

אנדרו ריי (באנגלית: Andrew Ray; 31 במאי 1939 - 20 באוגוסט 2003) היה שחקן אנגלי שהיה מוכר במיוחד כשחקן ילד.

ביוגרפיה
ריי נולד בשם אנדרו אולדן (ריי היה שם הבמה של אביו) בסאותגייט שבמידלסקס (צפון לונדון). אביו היה טד ריי  קומיקאי שהיה מפורסם מהופעותיו ברדיו ואמו דורותי סיביל. חייו השתנו כשהיה בן עשר ולוהק לסרט "The Mudlark", סרט בהפקת פוקס המאה ה-20 ובכיכובם של אלק גינס ואיירין דון. הוא גילם דמות של ילד רחוב שבסופו של דבר פוגש את המלכה ויקטוריה. הסרט נבחר ב-1950 לבקשת בית המלוכה  והזניק את ריי למעמד של ילד-כוכב.

בשנים הבאות הופיע במספר רב של סרטים בהם "הבלון הצהוב" (1953), "Escapade" (מ-1955), "Woman in a Dressing Gown" (מ-1957), "The Young and the Guilty" (מ-1958), "Serious Charge" (מ-1959) עם קליף ריצ'רד, "Twice Round the Daffodils" (מ-1962), ו-"The System" (מ-1964). ב-1974 גילם את הרברט פוקט בסרט "תקוות גדולות" על פי ספרו של צ'ארלס דיקנס לצדו של מייקל יורק. ב-1980 שיחק בסרט "Rough Cut", ב-1981 הופיע בסרט "הבונקר", ב-1984 בסרט הביוגרפי "האפיפיור יוחנן פאולוס השני" וב-1988 שיחק בסרט "פריז של לילה".

בתיאטרון שיחק ריי במחזה "Flowering Cherry" יחד עם סר רלף ריצ'רדסון וסיליה ג'ונסון, והופיע בברודוויי במחזה "A Taste of Honey" לצדן של אנג'לה לאנסברי וג'ואן פלורייט.

אחרי תקופה חלשה בשנות העשרים שלו הופיע ריי במשך השנים בתפקידים רבים בקולנוע, בתיאטרון ובטלוויזיה. בין השאר גילם את דמותו של הפיזיקאי קלאוס פוקס ואת המלך ג'ורג' השישי במחזה "Crown Matrimonial" על הבמה ועל מסכי הטלוויזיה. הוא נחל הצלחה רבה בגילום דמותו של ג'ורג' השישי, עד כדי כך שלוהק לשחק באותו תפקיד (אם כי בדמות הנסיך אלברט, דוכס יורק) בסדרת הטלוויזיה "אדוארד וגברת סימפסון" (1978).

בטלוויזיה שיחק ריי בשני פרקים בסדרה "לא יאומן כי יסופר" והופיע בדרמה התקופתית "על אדונים ומשרתים". עוד השתתף בסדרה הבלשית "המפקח מורס" ובסדרת הדרמה "Peak Practice".

ריי היה חבר ב-Equity איגוד השחקנים הבריטי  ושימש כחבר מועצה של האיגוד.

חיים אישיים
בגיל 19 התחתן עם השחקנית ילידת רודזיה סוזן בורנט . לבני הזוג נולדו שני ילדים.

אנדרו ריי נפטר ב-2003 בגיל 64 מהתקף לב. אחיו, רובין ריי, שהיה איש רדיו וטלוויזיה ידוע נפטר ב-1998 גם הוא בגיל 64.

פילמוגרפיה
 שנה שם שם באנגלית תפקיד הערות 1950 The Mudlark 1953 הבלון הצהוב The Yellow Balloon פרנקי 1953 Escape by Night ג'ואי וסטון 1955 A Prize of Gold קונרד 1955 The Whiteoak Chronicles: The Building of Jalna פינץ' וייטאוק סרט טלוויזיה 1955 גרסת בראונינג The Browning Version ג'ון טאפלו סרט טלוויזיה 1955 Escapade מקס המפדן 1956 ITV Television Playhouse אדי בפרק "The Young and the Guilty" 1957 Woman in a Dressing Gown בריאן פרסטון 1958 Gideon of Scotland Yard פרנבי גרין 1958 The Young and the Guilty אדי מרשל 1959 זה התחיל בלחישה Serious Charge לארי תומפסון 1959 Fly Away Peter ג'ורג' האריס סרט טלוויזיה 1960 תיאטרון הכורסה Armchair Theatre לינטון וורן בפרק "The Girl in the Market Square" 1961 Saturday Playhouse בפרק "A Perfect Stranger" 1962 Twice Round the Daffodils כריס ווקר 1963 The Survivor ג'ינג'ר 1963 מופאסאן Maupassant בואטל הצעיר סדרת טלוויזיה 1963 Suspense דין בפרק "The Survivors" 1963 The Sentimental Agent צ'יפס בפרק "Finishing School" 1964 The Girl-Getters וילי 1964 קרוסרודס Crossroads האוורד קואטס סדרת טלוויזיה 1966 Dixon of Dock Green פרי בפרק "Death of a Donkeyman" 1967 Trapped סטיבן דיל בפרק "Goodnight Mrs Dill" 1969 Thirty-Minute Theatre ג'ימי דייווידסון בפרק "The Victims: A Degree of Stress" 1969 Comedy Playhouse פרגרין מולד בפרק "The Making of Peregrine" 1969 This Happy Breed בילי סרט טלוויזיה 1970 BBC Play of the Month לאונרד בסט בפרק "אחוזת הווארד" 1972 אדם סמית' Adam Smith ג'ק וילסון 1974 Crown Matrimonial הדוכס מיורק סרט טלוויזיה 1974 על אדונים ומשרתים Upstairs, Downstairs ג'ק דייסון בפרק "If You Were the Only Girl in the World" 1974 תקוות גדולות Great Expectations הרברט פוקט 1975 Play for Today קלייב אבון בפרק "Brassneck" 1975 Savages מיילס קרושו סרט טלוויזיה 1975 Carry on Laughing! וילי סדרת טלוויזיה 1976 Red Letter Day טובי בפרק "Well Thank You, Thursday" 1976 ידידנו המשותף Our Mutual Friend מורטימר לייטווד מיני-סדרה 1977 The Sunday Drama אריק בפרק  1978 אדוארד וגברת סימפסון Edward & Mrs. Simpson הדוכס מיורק מיני-סדרה 1979 Atom Spies קלאוס פוקס סרט טלוויזיה 1980 The Goodies אוטו גונשה בפרק "War Babies" 1980 Rough Cut פילברו 1981 The Bunker סרט טלוויזיה 1981 Bognor ססיל הנדיסייד 1982 ITV Playhouse ניק בפרק "The Reunion" 1983 מותו של עד מומחה Death of an Expert Witness קליפורד ברדלי לפי ספר מאת פ.ד. ג'יימס 1983 Andy Robson רג'ינלד צ'מברס בפרק "Capital Crime" 1984 Pope John Paul II פרופ' פיגון סרט טלוויזיה 1980-1984 לא יאומן כי יסופר Tales of the Unexpected סטיב / ג'רי ויילד / קרנמר אוקס סדרת טלוויזיה (6 פרקים) 1985 Drummonds ג'רמי פרגוסון בפרק "It's Magic" 1986 Unnatural Causes ליץ' בפרק "Ladies' Night" 1987 The Gemini Factor דן סדרת טלוויזיה 1988 Menace Unseen רוברט שריבינג מיני-סדרה 1988 פריז של לילה Paris by Night מייקל סוונטון 1989 רצח בגן עדן Passion and Paradise דוכס וינדזור סרט טלוויזיה 1991 פיטר יוסטינוב באוריינט אקספרס Peter Ustinov on the Orient Express אדוארד השמיני סרט דוקומנטרי 1991 Van der Valk סטיבין בפרק "A Sudden Silence" 1992 המפקח מורס Inspector Morse אלפרד רידייל בפרק "Happy Families" 1993-1995 Peak Practice ד"ר ג'ון רג'ינלד סדרת טלוויזיה

קישורים חיצוניים

 אתר רשמי לזכרו של אנדרו ריי


הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1939
קטגוריה:אנגלים שנפטרו ב-2003